T L A Č O V Á S P R Á V A

**Titul výstavy:**  Polnočná korešpondencia

**Vystavujúci autori:**  Denisa Slavkovská

**Miesto konania:** Galéria Jána Koniarka v Trnave, veže Synagógy – centra súčasného umenia

Halenárska 2, Trnava  
**Kurátor:**  Dominika Bernatková  
**Otvorenie výstavy:** 18. 12.(Streda) 2024 o 18:00 v Synagóge – CSU, Halenárska 2, Trnava

Vstupujeme do sveta ticha a pohybu, kde každý predmet, každá línia interiéru a každá farebná stopa naznačuje udalosť, ktorá sa odohrala v tajomnom tempe a akoby v súkromnej sfére neviditeľných príbehov. Obrazy, ktoré ležia pred vami, sú ako zmrazené okamihy - závany sveta, v ktorom absurdita preniká do každodennosti a humor si podáva ruku s iróniou a surrealizmom.

Výstava nesie názov Polnočná korešpondencia - názov odkazuje na chvíle večernej inšpirácie a nočného brainstormingu, keď mysľou prúdia odvážne myšlienky a veľké ambície, než sa s ranným svetlom zmenia na trochu skromnejšie vyhliadky. S týmto procesom súvisia aj tiene, ktoré si domýšľame, keďže v noci vnímame svoje okolie inak a v inom svetle ako cez deň. Tento jav je odrazom autorkinej umeleckej praxe, v ktorej sa vysoké ašpirácie a prchavé nápady jej večerného snívania často stretávajú s realitou každodennej tvorby.

Výstava sa končí jedným z tých tajomných kľúčových momentov - inštaláciou, ktorá predstavuje miesto činu. Záhada, ktorá zostáva nevypovedané, je výzvou k otvoreniu predstavivosti a pripomína nám, že skutočná odpoveď sa skrýva skôr v našich vlastných príbehoch a osobných interpretáciách než v konkrétnej, hmatateľnej pravde. Prostredníctvom tejto výstavy sa tak stretávame s interiérmi, ktoré nie sú len kulisami, ale samy o sebe protagonistami. Stávame sa detektívmi v priestore obrazov, v situáciách, keď nám niečo uniká, a predsa cítime, že niekde existuje odpoveď.